പാചകവാതക വിലവര്ധനക്ക് ശരവേഗം കരിമ്ബുകയില് ഹോട്ടല് ജീവിതങ്ങള് കോഴിക്കോട് മേശയില് നിരക്കുന്ന, ആവിപറക്കുന്ന ഭക്ഷണവിഭവങ്ങളുടെ രുചി ആസ്വദിക്കാന് ആളുകള് ഹോട്ടലിലേക്ക് വന്നുതുടങ്ങി. കോവിഡ് അടച്ചുപൂട്ടലിന് ശേഷം ഹോട്ടലുകള് വീണ്ടും സജീവമായിത്തുടങ്ങുമ്ബോഴാണ് പാചകവാതക വിലവര്ധന മറ്റൊരു അടിയാകുന്നത്. തുടരെയുള്ള വിലവര്ധന ഹോട്ടല് നടത്തിപ്പുകാരുടെ പ്രതിസന്ധി ഇരട്ടിപ്പിക്കുന്നു. ഒരുവര്ഷത്തിനിടെ 72 ശതമാനംവരെയാണ് പാചകവാതക വില കൂടിയത്. തിങ്കള് 266 രൂപ കൂടി കൂട്ടിയതോടെ ഒരു സിലിണ്ടറിന്റെ വില 2020ല് അധികമാകും. കഴിഞ്ഞവര്ഷം ഒക്ടോബറില് വില 1176 രൂപയായിരുന്നു. ചെറിയ ഹോട്ടലുകള്ക്കുപോലും ദിവസം ചുരുങ്ങിയത് രണ്ട് സിലിണ്ടര് വേണം. ഒറ്റ ദിവസം 532 രൂപയുടെ അധിക ബാധ്യതയാണ് ചെറുകിട ഹോട്ടലുകള്ക്കുപോലുമുണ്ടാവുക. ദിവസവും എട്ട് മുതല് 14 സിലിണ്ടര്വരെയാണ് വലിയ ഹോട്ടലുകള്ക്ക് വേണ്ടത്. പാചകവാതകത്തിന് മാത്രമായി വന്തുക മാറ്റിവയ്ക്കുന്നത് താങ്ങാന് കഴിയുന്നതിലും അപ്പുറമാണെന്ന് ഹോട്ടലുടമകള്. കോവിഡ് കാലത്ത് പല ഹോട്ടലുകളും അടച്ചിട്ടിരിക്കയായിരുന്നു. പാഴ്സല് വിതരണം മാത്രമായിരുന്നു. ഇതുവഴി കച്ചവടത്തില് വലിയ കുറവുണ്ടായി. ഇരുന്ന് കഴിക്കാന് അനുവാദം കിട്ടിയതോടെയാണ് ആളുകള് വീണ്ടും സജീവമായിത്തുടങ്ങി. കോവിഡേല്പ്പിച്ച പരിക്ക് മാറിവരും മുമ്ബേയുള്ള വിലവര്ധന തിരിച്ചടിയാകുമെന്ന് കോഴിക്കോട് റഹ്മത്ത് ഹോട്ടല് ഉടമ സുഹൈല് പറയുന്നു. വിറകടുപ്പിലും ഭക്ഷണം പാകംചെയ്താണ് വിലവര്ധന മറികടക്കാന് ശ്രമിക്കുന്നത്. വിറകടുപ്പിന്റെ ചൂട് സഹിച്ച് പണിയെടുക്കാന് തൊഴിലാളികളെ കിട്ടാന് പ്രയാസമാണെന്നും അദ്ദേഹം പറയുന്നു. മൂവായിരത്തിലധികം ഹോട്ടലുകളാണ് ജില്ലയിലുള്ളത്. ഇതിലധികവും ചെറുകിട ഹോട്ടലുകളാണ്. നിത്യവൃത്തിക്ക് വകകണ്ടെത്താന് ഹോട്ടല് തുടങ്ങിയ സാധാരണക്കാര് പാചകവാതക വിലവര്ധനയോടെ, ജീവിതത്തിന്റെ രണ്ടറ്റം കൂട്ടിമുട്ടിക്കാന് കഴിയാത്ത സ്ഥിതിയിലാണ്. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള് നുകര്ന്നു, ആദ്യ പാഠം ബഹുത് അച്ചാ ഹേ... ജോജുവിന്റെ കാര് തകര്ക്കല് കോണ്ഗ്രസ് നേതാവ് അറസ്റ്റില് ആരാധനാലയങ്ങളെ ആയുധപ്പുരകളാക്കാന് അനുവദിക്കില്ല: മന്ത്രി രാധാകൃഷ്ണന് ആലപ്പുഴയില് സ്കൂള്വിട്ട് മടങ്ങിയ പ്ലസ്ടു വിദ്യാര്ഥിനിയെ പീഡിപ്പിച്ചു ഡിജിറ്റല് റീസര്വേ 4 വര്ഷംകൊണ്ട് പൂര്ത്തിയാക്കും: മുഖ്യമന്ത്രി